P r í l o h a  5

Výber zo základných grafov a tabuliek o liečených alkoholovo závislých v porovnaní so závislými od drog; a dáta o problémoch buď spôsobovaných, alebo súvisiacich s alkoholom :

1.	Pacienti liečení na Slovensku v roku 2000 (psychiatrickí, alkoholovo; a drogovo závislí).
2.	Pomer prvý raz a opakovane liečených pacientov na Slovensku: Alkohol a drogy 2000.
3.	Liečení pacienti závislí od alkoholu a drog podľa ekonomickej aktivity v roku 2000.
4.	Vekové zloženie liečených závislých od alkoholu a drog: SR v roku 2000.
5.	Úmrtnosť na ochorenia pečene a cirhózu a spotreba alkoholu na obyvateľa.
6.	Výskyt opitosti 1 a viackrát v živote u žiakov ZŠ a študentov SŠ a VŠ.
7.	Celoživotný výskyt užitia nelegálnej drogy u študentov so značne zvýšenou toleranciou na alkohol oproti študentom bez zvyšovania tolerancie na alkohol.
8.	Skorý začiatok fajčenia tabaku a vek prvej skúsenosti s marihuanou.
Jednou z príčin neúčinnosti prevencie je bezpochyby príťažlivosť osobného príkladu, ktorý v prirodzenom experimente demonštrovali Zejgarniková a Bratus takto: 5 až 7-ročné deti z materských škôlok sa mali zahrať na “dospelé“ narodeniny, svadbu a pod. Pravidelne prišlo k tomu, že deti verne napodobnili vonkajší obraz oslavy: „prípitky“, “štrnganie čiaš“, “pitie vína“, s nasledujúcimi piesňami, neistou opitou chôdzou. Pritom to vôbec neboli deti z alkoholicky narušených rodín. Ukázalo sa, že i malé dieťa alkohol vníma ako samozrejmý a príťažlivý atribút dospelého života a prirodzeného sprievodcu zvláštnej veselosti, takže väčšina ľudí, aj budúcich alkoholikov, nadobúda pozitívny postoj k alkoholu už v rodine. Opakované prieskumy v deväťdesiatych rokoch na našich základných a stredných školách ukázali tiež skorý začiatok ponuky alkoholu od rodičov a dospelých (obr. 9 a 10). 

9.	Ponuka šampanského od rodičov pre vlastné deti ako prípitok na Nový rok.
10.	Ponuka akéhokoľvek alkoholu 1 a viackrát v živote zo strany dospelých, vrátane rodičov.
11.	Trendy  za roky 1995-1999 v pití alkoholu podľa pohlavia
Častá námietka zo strany rezortov spočíva v prisvojovaní si kompetencie na riešenie celej problematiky, čo však, ak chceme pristupovať k človeku ako celku, nie je možné ani len na individuálnej úrovni, ako to ukazuje nasledujúci obrázok !

12.	 Bio-psycho-sociálna podmienenosť vzniku a udržiavania abúzu a závislosti od alkoholu.
Na Slovensku pila alkohol počas predchádzajúceho roka veľká väčšina študentov (90%), čo je viac, ako priemer ostatných európskych krajín, ktoré sa zúčastnili na prieskume ESPAD; pričom výskyt opitosti počas rovnakého obdobia sa zhruba rovná priemeru, teda tak u nás, ako i v Európe sa počas jedného roka raz či viackrát opije o čosi viac polovica 15-16 ročných.
Mierne nad týmto európskym priemerom sme i vo výskyte fajčenia počas života (71 verzus 69%), aj počas minulých 30 dní (38 verzus 37%). Tento priemer však v roku 1999 študenti vo veku 15-16 rokov na Slovensku prekročili vo fajčení marihuany (19 verzus 16%).
Výraznejšie pod priemer sa títo študenti dostali len v užívaní inhalátov (6 verzus 10%), ale nie v tradične aj u nás zneužívaných drogách, ako sú trankvilizéry alebo sedatíva.

13.	Prevalencia alkoholu, tabaku a drog u 15-16 ročných oproti priemeru 29 krajín Európy.
14.	Alkohol spolu s tabletkami 1 a viackrát za život u 15-16 ročných: porovnanie s Európou.

Pozn.: Grafickú prílohu spracoval Ústredný uzol Drogového informačného systému (ÚU DIS)

Porovnanie Slovenska v celoživotnom výskyte užívania drog u 15-16 ročných študentov stredných škôl s priemerom tých európskych štátov, ktoré sa v roku 1999 zúčastnili na prieskume ESPAD potvrdzuje, že patríme skôr k problémovým, ako k bezproblémovým krajinám vo vzťahu k užívaniu legálnych drog a výskytu s tým súvisiacich problémov.
    K očakávaným výsledkom patrí aj nadpriemerná súbežná konzumácia alkoholu a tabliet (11 verzus 8%).